Diari Oficial de la Generalitat Valenciana


Sumari del DOGV 3462, del 26-03-1999 (1999/2434)

Concurs. Acord de 25 de febrer de 1999, de l'Ajuntament, mitjançant el qual s'aprova el plec de clàusules econòmiques administratives per les quals ha de regir-se la contractació per procediment obert, mitjançant concurs, per a l'execució de les obres d'urbanització Carlos Arniches.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3462

Data del DOGV
:   26-03-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/2434


Data del document
:   26-02-1999

Organisme emissor
:   Ajuntament d'Ondara

Tipus de document
:   Concurs

Descriptors 

:   * Ondara
    * licitació
    * urbanització

Concurs. Acord de 25 de febrer de 1999, de l'Ajuntament, mitjançant el qual s'aprova el plec de clàusules econòmiques administratives per les quals ha de regir-se la contractació per procediment obert, mitjançant concurs, per a l'execució de les obres d'urbanització Carlos Arniches. [1999/Q2434]
  
Per l'Acord del Ple de l'Ajuntament de data 25 de febrer de 1999, ha sigut aprovat el plec de clàusules econòmiques administratives per les quals ha de regir-se la contractació per procediment obert, mitjançant concurs, per a l'execució de les obres d'urbanització Carlos Arniches, el qual s'exposa al públic pel termini de vuit dies, comptadors des de l'endemà que es publique l'anunci en el Diari Oficial de la Generalitat Valenciana perquè s'hi puguen presentar reclamacions.
  
Simultàniament s'anuncia concurs públic, en procediment obert, si bé la licitació s'ajornarà si es presenten reclamacions contra el plec de condicions.
  
Objecte de la licitació: les obres de urbanització Carlos Arniches.
  
Tipus de licitació: el pressupost de contracta de l'obra puja a cinquanta milions nou-centes noranta-nou mil nou-centes noranta-vuit pessetes (39.973.950 pessetes), impost sobre el valor afegit inclòs.
  
Termini d'execució: 12 mesos, comptats des de l'endemà de l'acta de comprovació del replanteig, si no hi hagueren reserves.
  
Garanties: la garantia provisional de 2% i la definitiva serà del 4%.
  
Termini i lloc de presentació de proposicions: a la Secretaria de l'Ajuntament en hores d'oficina, durant el termini de 26 dies naturals, comptats des de l'endemà de la publicació de l'anunci en el Diari Oficial de la Generalitat Valenciana.
  
Obertura de proposicions: l'obertura de proposicions de l'oferta econòmica tindrà lloc a la sala d'actes de l'Ajuntament, a les 13.00 hores del cinqué dia hàbil següent al dia en què finalitze el termini de presentació de proposicions i l'acte serà públic.
  
Es presentaran en un sobre tancat on figurarà la inscripció:
  
«Proposició per prendre part en la licitació per a la contractació de les obres d'urbanització Carlos Arniches, pel procediment obert, mitjançant concurs, convocat per l'Ajuntament d'Ondara.»
  
Dins d'aquest sobre es posaran dos sobres, A i B, tancats, amb la mateixa inscripció detallada en l'apartat anterior, i un subtítol.
  
Sobre A. El primer sobre se subtitularà: «Documents acreditatius de la personalitat i característiques del contractista i garantia dipositada», i contindrà els següents documents:
  
a) Document nacional d'identitat del qui subscriu la proposició o fotocòpia compulsada.
  
b) Quan el licitador no actua en nom propi o es tracte de societat o persona jurídica, poder notarial per a representar la persona o entitat i, si escau, l'escriptura de constitució de la societat. El poder haurà d'estar inscrit al Registre Mercantil i validat per la Secretaria de la corporació.
  
2. Certificat de la classificació del contractista licitant i el certificat de qualificació expedit per la Conselleria d'Indústria, de la Generalitat, si fos procedent, o, en el seu cas, justificants de la solvència econòmica, financera i tècnica o professional de l'empresa.
  
Classificació del contractista.
  
Categoria.
  
Grup G.6.C.
  
3. Document acreditatiu de la garantia provisional.
  
4. Certificat de la Delegació d'Hisenda, en què conste que ha presentat les declaracions tributàries exigides pel Reial Decret 2.528/1986, de 18 de novembre.
  
5. Certificat del Ministeri de Treball i Seguretat Social, acreditatiu d'estar al corrent de les obligacions envers la Seguretat Social.
  
6. Per les empreses estrangeres la declaració de sotmetre's a la jurisdicció dels jutjats i tribunals espanyols de qualsevol ordre, per a totes les incidències que de manera directa o indirecta puguen derivar-se del contracte, amb renúncia, en el seu cas, al fur jurisdiccional estranger que correspon al licitador.
  
7. Per al cas d'agrupació temporal d'empreses s'haurà de complimentar allò disposat en l'article 24 de la Llei de Contractes de les Administracions Públiques.
  
Sobre B. El segon sobre es subtitularà: «Oferta econòmica», i contindrà:
  
a) La proposició segons el següent model:
  
(Nom i cognoms) ..., domiciliat a ..., carrer ..., número ..., amb el DNI número ..., major d'edat, en nom propi (o en representació de l'empresa) ..., amb domicili a ..., carrer ..., número ..., una vegada assabentat de les condicions exigides per a optar a l'adjudicació de les obres d'urbanització Carlos Arniches, es compromet a realitzar-les amb subjecció al projecte i al plec de clàusules administratives particulars, per la quantitat d ... pessetes (en lletres i xifres). (En dita quantitat s'inclou l'impost sobre el valor afegit.)
  
Així mateix, el licitador declara sota la seua responsabilitat que compleix totes i cada una de les condicions exigides per a contractar amb l'administració, i no està incurs en cap prohibició per a contractar, conforme als articles 15 a 20 de la Llei de Contractes de les Administracions Públiques.
  
Lloc, data i signatura del licitador.